cyanic-selkie/wikianc huggingface dataset:
Հարսիկը (հեռուստասերիալ)
Դիպաշար (սյուժե)
«Հարսիկը» հեռուստասերիալը պատմում է Անանդիի և Ջագդիշի մասին, ովքեր ամուսնացած են եղել դեռ մանկուց։ Անանդին ութ տարեկան հասակում ստիպված է լինում համակերպվել և սովորել նոր անծանոթ ընտանիքին, որպեսզի նրան ընդունեն որպես ընկեր, սիրեկան, կին և հարս մանկությունից։ Երբ նրանք մեծացան, Անանդին սիրահարվեց Ջագդիշին, բայց մյուս կողմից էլ Ջագդիշը սիրահարվում է իր ընկերուհուն՝ Գաուրիին, ում հետ սովորում է քոլեջում։ Նա բաժանվում է Անանդիից և ամուսնանում Գաուրիի հետ։ Ջագդիշի ընտանիքը խստորեն է վերաբերվում ամուսնական սովորույթներին և մերժում Ջագդիշի և Գաուրիի ամուսնությանը։ Քանի որ, ընտանիքում նրան չընդունեցին, Գաուրին սկսեց վրեժ լուծել իր հանդեպ այդպիսի վերաբերմունքի համար, ինչը խնդիրներ է ստեղծում ընտանեկան կյանքում։ Անանդին իր հերթին սկսում է հանդիպել նոր խնդիրների, քանի որ, նա ցանկանում է ունենալ իր սեփական անհատականությունն աշխարհում։
Երկրորդ եթերաշրջան
Երկրորդ եթերաշրջանը նվիրված է բժիշկ Նանդինի կյանքին և մոր՝ Անանդիի մահից հետո։ Մի շարք միջադեպերից հետո, որոնք ի վերջո հանգեցրին իր և եղբոր՝ Շիվամի բաժանմանը, Նանդինիին որդեգրում է պարոն Շեկավատը, ով դաստիարակում է նրան և թույլ է տալիս երազել այն մասին, որ նա կդառնա բժիշկ տասնհինգ տարի անց։ Նանդինին իր հանգուցյալ մորը խոստացել էր, որ ինքը կկատարի նրա երազանքը և կբացի բժշկական սպասարկման կենտրոններ Ռաջաստանի ամեն անկյունում, որոնք Նանդինին ցանկանում էր անվանել Անանդիի պատվին։ Նա մեծ աջակցություն է ստանում իր ուսուցչից՝ բժիշկ Ամիտա Նարեշ Գոելից, ով նրա հանդեպ զգացմունքներ ուներ։ Շիվամը դառնում է ավազակ և թաքնվում է Նանդինիից։ Ավելի ուշ Նանդինին ծանոթանում է Կրիշ անունով մի մարդու հետ, ով փորձում է գրավել նրա սիրտը, և ի վերջո նրան հաջողվում է։ Նանդինին հետագայում ամուսնանում է Կրիշի հետ միայն այն բանի համար, որ ցանկանում է անակնկալի բերել Կրիշի խորթ հորը՝ Աբխայրամին, նրա նախկին ամուսինը՝ Կունդանը, ով ցանկանում էր վրեժխնդիր լինել այն բանի համար, որ նա պատասխանատու էր իր հոր մահվան համար։ Կունդանը ուժեղ հարվածում է Շիվամին, և նա կորցնում է հիշողությունը։ Դրանից հետո նա օգնում է Սուբհային։ Վերջ ի վերջո բոլորը, այդ թվում Կրիշան և նրա մայրը՝ Կարունան իմանում են, Ամխայրամի իրական նպատակները, և որ նա եղել է Նանդինիին նախկինում վնասողներից մեկը։ Նանդինին ընտանիքի հետ միասին կանգնեցնում է Կունդանին, ով ի վերջո սպանվում է ոստիկանության կողմից, երբ փորձում էր սպանել Նանդինիին։ Նանդինին ավելի ուշ իմանում է, որ այն մարդը, ում հետ ինքը ցանկանում է, որ ամուսնանա իր որդեգրված քույրը՝ Սուդհան, եղել է իր հարազատ եղբայրը՝ Շիվամը։ Այդպես Անանդիի երեխաները վերամիավորվում են։ Հարսիկի պատմությունը ավարտվում է նրանով, որ Նանդինին ընդհանրացնում է ամբողջ պատմությունը՝ սկսած իր մայրիկի՝ Անանդիի մանկությունից մինչև իր ներկայիս կյանքը, որը ներկայացնում է նույնանուն գրքում։
Համաշխարհային հեռարձակում
Հաղթող -->
Ծանոթագրություններ
Կատեգորիա:Հնդկական հեռուստասերիալներ
Եվա Բոուրինգ
Եվա Բոուրինգ (Eva Kelly Bowring, ), ամերիկացի քաղաքական և պետական գործիչ, 1954 թվականի ապրիլի 16-ից մինչև նոյեմբերի 7-ը Նեբրասկայից եղել է ԱՄՆ սենատոր։
Կենսագրություն
1928 թվականին ամուսնացել է Արթուր Բոուրինգի հետ և տեղափոխվել Նեբրասկա նահանգի Չերի շրջանում գտնվող Բոուրինգ ռանչոյի նրա տուն։ Իր ապագա ամուսնու հետ Եվան պատահաբար հանդիպել է, երբ վերջինս օգնել է նրան, երբ իր մեքենան փչացել էր Բոուրինգ ռանչոյի մոտակայքում։ Արթուրն ու Եվան միասին ապրել են 16 տարի։ Սրտի կաթված ստանալուց հետո 1944 թվականին Արթուրը մահացել է Չադրոն քաղաքի հիվանդանոցում ։
Ամուսնու մահից հետո Եվան շարունակել է ինքնուրույն զբաղվել ռանչոյով՝ չմոռանալով քաղաքականության մասին։ 1954 թվականին Բոուրինգին նահանգապետ Ռոբերտ Բ. Քրոսբին նշանակել է ԱՄՆ Սենատի կազմում Դուայթ Գրիզուոլդի մահից հետո թափուր մնացած տեղը զբաղեցնելու համար։ Եվա Բոուրինգը Սենատում Նեբրասկան ներկայացնող առաջին կինն է եղել։ Նրա ծառայությունը Սենատում շարունակվել է 1954 թվականի ապրիլի 16-ից նոյեմբերի 7-ը։ Նեբրասկայում տասնհինգերորդ Սենատի ժամկետը, որը տևել է 1949 թվականի հունվարի 3-ից մինչև 1955 թվականի հունվարի 3-ը, անսովոր էր այն բանում, որ այդ ընթացքում փոխվել է վեց սենատոր։ Բոուրինգը նրանցից չորրորդն էր։
Արտաքին հղումներ
Կատեգորիա:20-րդ դարի ամերիկացի քաղաքական գործիչներ Կատեգորիա:ԱՄՆ-ի հանրապետական կուսակցության անդամներ Կատեգորիա:ԱՄՆ-ի քաղաքական գործիչներ Կատեգորիա:20-րդ դարի կին քաղաքական գործիչներ Կատեգորիա:Ամերիկացի պետական գործիչներ
Հրաման (նախագծման ձևանմուշ)
Նկարագրություն
Վարքագծային այս ձևանմուշը հայտնի է նաև Action (գործողություն) անվանումով։
Ապահովում է հրամանի մշակումը օբյեկտի տեսքով, որը թույլ է տալիս հիշել այն և որպես պարամետր ներկայացնել դասերի մեթոդներին, ինչպես նաև վերադարձնել նրա արժեքը։
Ծանոթագրություններ
Կատեգորիա:Ծրագրավորում
Տեստաչչո կամուրջ
Տեստաչչո կամուրջ (Ponte Testaccio), կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Largo Giovanni Battista Marzi Պորտուենսե բուլվարին Տեստաչչո և Պորտուենսե շրջաններում ։
Նկարագրություն
Կամուրջը նախագծել է ճարտարապետ Բաստիանելլին։ Կառուցումը սկսվել է 1938 թվականին։ Այն պետք է միացներ Վիալե Ավենտինոյի շարունակությունը Տրաստևերե երկաթուղային կայարանին։ Անունը պետք է լիներ Պոնտե դ՛Աֆրիկա։
կամրջի բացումը տեղի է ունեցել 1948 թվականին։
Կամուրջն ունի մեկ կամար։ Երկարությունը կազմում է 122 մետր։ Չորս տրավերտինե ցայտաքանդակներ զարդարում են նրա պատերը։
Երթուղի
Տեստաչչո կամուրջ կարելի է հասնել Հռոմի մետրոպոլիտենի B գծով Պիրամիդ կայարանից։
D գծի կառուցումից հետո հնարավոր կլինի այնտեղ հասնել Նիևո կայարանից։
FL1 երկաթգծով կարելի է հասնել Տրաստևերե կայարանից։
Սան Պիետրո ին Չեռո
Սան Պիետրո ին Չեռո  (San Pietro in Cerro), կոմունա Իտալիայում՝ Էմիլիա Ռոմանիա մարզի Պիաչենցա գավառում։
Բնակչությունը՝ 661 մարդ։ Բնակչության միջին խտությունը՝ 85 մարդ/կմ²։ Զբաղեցնում է 55 կմ² տարածք։ Փոստային ինդեքս՝ 29010։ Հեռախոսային կոդը՝ 00523։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Մենիյ Սեն Նիկեզ
Մենիյ Սեն Նիկեզ (Mesnil-Saint-Nicaise), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 540 մարդ, բնակչության խտությունը` 79.41 մարդ/կմ²։ Բնակավայրը զբաղեցնում է 6.8 կմ² տարածք։
Տնտեսություն
2010 թվականին ուներ 364 աշխատունակ (15-64 տարեկան) բնակիչ, որոնցից ակտիվ էին 249-ը, իսկ ոչ ակտիվները` 115։ Ակտիվության ցուցանիշը կազմում է 68,4 %։ 249 աշխատունակ մարդկանցից աշխատել է 221 անձ (128 տղամարդ և 93 կին)։ Գործազուրկ են եղել 28 անձ (13 տղամարդ և 15 կին)։ 115 անաշխատունակներից 34-ը եղել են աշակերտներ կամ ուսանողներ, 47-ը` թոշակառուներ, իսկ 34-ը չեն աշխատել տարբեր պատճառներով ։
Հասարակածային մուսոնային կլիմա
Հասարակածային մուսսոնային կլիմա, հասարակածային գոտու ցածր ճնշման և մերձհասարակածային գոտու բարձր ճնշման փոփոխակի ազդեցության տակ ձևավորվող կլիմա։ Բնորոշ են չորային (ձմռանը) և անձրևային (ամռանը) սեզոնները։ Ամենացուրտ ամսվա միջին ջերմաստիճանը 15—18 °C է, ջերմաստիճանի տարեկան տատանումը՝ 12 °C, տարեկան տեղումները՝ մոտ 1000 մմ։ Տարածված են սավաննային բուսածածկույթը, առավել չորային շրջաններում՝ արևադարձային տափաստանները, առավել խոնավ շրջաններում՝ խոնավ արևադարձային անտառները։ Հասարակածային մուսսոնային կլիման մեծ տարածություններ Է զբաղեցնում Աֆրիկայում, Հարավային և Կենտրոնական Ամերիկայում, Հնդստան թերակղզում, Ցեյլոնում, Հնդկաչինում, Ինդոնեզիայում և Ավստրալիայի հյուսիսում։
Կատեգորիա:Կլիմա
Պիենցա
Պիենցա (Pienza), քաղաք և կոմունա Իտալիայի Տոսկանա մարզում գտնվող Սիենա գավառում, Մոնտեպուլչանո և Մոնտալչինո քաղաքների միջև, «Վերածննդի ժամանակաշրջանի քաղաքականության փորձաքար» ։
1996 թվականին Պիենցա քաղաքը ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ 2004 թվականին Վալ դ'Օրչա մշակութային լանդշաֆտն ընդգրկվել է ՅՈՒՆԵՍԿՕ-ի Համաշխարհային մշակութային լանդշաֆտների ցանկում։
Պատմություն
Պիենցան սկզբում կոչվել է Կորսիյանանո (Corsignano)։ Քաղաքն առաջին անգամ փաստաթղթերում հիշատակվում է 9-րդ դարից։ Քաղաքից շուրջ 1300 մաս դարձել է Պիկկոլոմինի ընտանիքի սեփականությունը ։ Enghelberto d'Ugo Պիկկոլոմինիի ժամանակ՝ 1220 թվականին Ֆրիդրիխ II Հոհենշտաուֆենը նվաճեց Պիենցա քաղաքը ։ 13-րդ դարում Ֆրանցիսկյան միաբանությունը հաստատվեց Կորսիյանանոյում։ Կորսիյանանոոյում 1405 թվականին ծնվել է Աենեաս Սիլվիուս Պիկկոլոմինին, Վերածննդի բանասեր։ Նա ծնվել է Սիենեսե ընտանիքում և հետագայում՝ 1458 թվականին, դարձել է Հռոմի Պիոս II Պապ։ Մինչ Պիոս II-ը Կորսիյանանոան համարվում էր գյուղ, սակայն, երբ Պիոս II-ը դարձավ Հռոմի Պապ, նա Կորսիյանանոան վերակառուցեց, այն դարձնելով Վերածննդի իդեալական քաղաք և անվանեց Պիենցա։
Քաղաքի վերակառուցման աշխատանքները կատարվել են Ֆլորենցիայի ճարտարապետ Բերնարդո Գամբարելլիի կողմից (հայտնի է որպես Բերնարդո Ռոսսելլինո)։ Հնարավոր է, որ վերակառուցման աշխատանքները կատարել է բանասեր և ճարտարապետ Լեոն Բատիստա Ալբերտիի հետ, չնայած այդ փաստը հաստատող ոչ մի փաստաթուղթ չկա։ Ալբերտին ծառայել է որպես Պիոսի խորհրդական։ Շինարարությունը սկսվել է 1459 թվականին։
1462 թվականի օգոստոսի 29-ին Պիոս II-ը օծեց Դուոմոյին։ Նա իր կառույցները մանրամասն նկարագրեց իր կյանքի վերջին երկու տարիների ընթացքում գրված մեկնաբանությունների մեջ։
Պիկկոլոմինի պալատ
Պիկկոլոմինիի պալատը շրջապատված է չորս կառույցներով։ Հիմնական բնակավայրը՝ Պիկկոլոմինիի պալատը, գտնվում է արևմտյան մասում։ Նրա մասին պատմվող երեք պատմություններն ամրագրված են որմնասյունների և վերնախարիսխի վրա, ինչպես նաև որմնածածկի մեջ գտնվող երկու լուսավորված պատուհանների վրա։ Պալատի կառուցվածքը նման է Ֆլորենցիայի Ալբերտիս պալատի և մի շարք այլ պալատների կառուցվածքին։ Ուշագրավ է, որ պալատն ունի անձնական արքունիք։ Պալատի ետևում, արևելյան մասում, գտնվում են բոլոր երեք հարկերի պատշգամբները, որտեղից երևում է Իտալիայի Վերածննդի այգին, Giardino all'italiana դարաշրջանի փոփոխություններով։ Ինչպես նաև, այդտեղից տպավորիչ տեսարան է բացվում դեպի Վալ դ'Օրչա մշակութային լանդշաֆտ և Պիոս II Պապի սիրելի լեռ՝ Ամիտա։ Այգին ունի ձիերի ախոռ, որտեղ կա մոտ 100 ձի։
Դուոմո
Դուոմոն (տաճար), ունի ճակատամաս, որը համարվում է Վերածննդի ժամանակաշրջանում ձևավորված ամենահին ճակատամասերից մեկը։ Տաճարին բնորոշ է եռակողմ բաժանումը, որմնասյունների և սյունների օգտագործումը։ Պիոսը նախքան Պապ օծվելը, երկար տարիներ ծառայել է Գերմանիայում, և բարձր է գնահատել լույի հետևանքները, որը խոստովանել է Գերմանիայի եկեղեցու ժողովասրահում։ Դուոմոյում արվեստի գործերը ներառում են հինգ խորաններ Սիենայի դպրոցից, որոնք կառուցել են Սանո դի Պիետրոյի, Մատտեո դի Ջովաննիի, Վեկկետտայի և Ջովաննիի դի Պաոլոյի կողմից։
Վեսկովիլե պալատ
Պիոս Պապը խրախուսեց կարդինալներին կառուցել Վեսկովիլե պալատը՝ քաղաքի կառուցումն ամբողջովին ավարտելու համար։ Վեսկովիլե պալատի երրորդ կողմում գտնվող պիացցայում կառուցվել է եպիսկոպոսների համար նախատեսված բնակարան, ովքեր եկել էին Պիենցա Պիոս Պապի օծման հանդիսավորությանը մասնակցելու համար։ Կառույցը ֆինանսավորվում է Ռոդրիգո Բորգիա կարդինալի կողմից։ Այժմ այնտեղ գտնվում է եպիսկոպոսի թանգարանը, և Museo della Cattedrale-ը։ Թանգարանների հավաքածուները ներառում են տեքստիլ աշխատանքներ, ինչպես նաև կրոնական արվեստի գործեր։ Նկարները ներառում են 12-րդ դարում Սան Պիետրոյի Աբբայի կողմից նկարված խաչելության նկարը, 14-րդ դարում Պիետրո Լորենցետտի և Բարտոլո դի Ֆրեդիի աշխատանքները։ Կան նաև 14-15-րդ դարերի այլ կարևոր աշխատանքներ, ներառյալ Լուկա Սինյորելլիի Մադոննա աշխատանքը։
Կոմունալե պալատ
Կոմունալո պալատը գտնվում է եկեղեցու ներսում։ Պալատը նախագծվել է Բերնսարդո Ռոսսելլինոյի կողմից, սակայն վերակառուցվել է 1900 թվականին։ Պալատին բնորոշ է երեք կամար, որոնք կանգնած են Հոնիական օրդերի ոճով կառուցված սյունների վրա։ Չորս ճակատամասերն էլ կառուցված են տրավերտին լեռնային ծակոտկեն քարերով։
Այլ կառույցներ
Պիենցա քաղաքում գտնվող մյուս կառույցները, որոնք գոյություն ունեն դեռևս Պիոս II Պապի ժամանակաշրջանից, ներառում է Ամմանատի պալատը, որը կոչվում է Հակոբո Ամմանատի անվանումով, երեք պալատները, Բուոնսիոնտի պալատը և այլն։
Պիենցա քաղաքի տաճարից մոտավորապես հիսուն մետր հեռավորության վրա գտնվում է Սուրբ Ֆրանչեսկո եկեղեցին։ Սուրբ Ֆրանչեսկո եկեղեցին կառուցվել է 8-րդ դարում։
Հենրիկ Ալավերդյան
Հենրիկ Կարապետի Ալավերդյան, խորհրդային հայ դերասան, օպերային երգիչ, բաս, ՀԽՍՀ ժողովրդական արտիստ (1984)։
Կենսագրություն
Հենրիկ Ալավերդյանը ծնվել է 1935 թվականին Լենինական քաղաքում։ 1960 թվականին ավարտել է Երևանի կոնսերվատորիան (1960)։ 1959 թվականից՝ Երևանի օպերայի և բալետի թատրոնի մեներգիչ ։
1979 թվականից նկարահանվել է «Հայֆիլմ» կինոստուդիայի ֆիլմերում ։
Վերջին ներկայացումը, որին մասնակցել է դերասանը, 1989 թվականի մայիսի 27-ին էր Լոս Անջելես քաղաքում։ Չնայած թատրոնի ղեկավարների հորդորներին, ծանր հիվանդ լինելով՝ բեմ է բարձրացել և կատարել Արմեն Տիգրանյանի «Անուշ» օպերայի իր՝ Քյոխվայի դերերգը ։
Մահացել է 1989 թվականին Երևանում։
Արտաքին հղումներ
Կատեգորիա:Հայ դերասաններ Կատեգորիա:Հայ օպերային երգիչներ Կատեգորիա:ՀԽՍՀ ժողովրդական արտիստներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Աբեղախոտ միամյա
Աբեղախոտ միամյա (Stáchys ánnua), խուլեղինջազգիների ընտանիքի աբեղախոտ ցեղին պատկանոտ մոլախոտ։ Ունի լավ ճյուղավորված ու խիտ արմատամազիկներով պատված առանցքային արմատային համակարգ։ Բույսը պատված է վերևից դեպի ներքև ուղղված ցանցառ մազիկներով։ Ցողունն ունի 15-30 սմ երկարություն։ Ունի սղոցաձև տերևներ, ստորին տերևները ձվաձև երկարավուն են, միջին տերևներն ավելի նեղ են, իսկ վերևինները՝ նշտարաձև և առանց կոթունի։ Ծաղկի բաժակը գեղձային թավ ունի, պսակը դեղին է՝ ստորին մասում կարմիր կետերով։ Պտուղը գորշ գույնի ընկուզիկ է, սերմերը մանր են։ Բազմանում է միայն սերմերով։ Տարածված է երկրագնդի բարեխառն գոտիներում։ Հայաստանի նախալեռնային, լեռնային ու անտառալեռնատափաստանային գոտում է հանդիպում։
Հայաստանում տարածված աբեղախոտի միակ միամյա տեսակն է։ Նրանք հիմնականում տարածվում են հողի վարելաշերտում, իսկ նպաստավոր պայմաններում՝ ավելի խորը։ Գլխավոր ցողունի և տերևածոցերից դուրս եկած ճյուղավորումների վրա օղակներով նստած է 3—6 ծաղկից բաղկացած ծաղկափթթությունը։ Ծաղկի բաժակը գեղձային թավ ունի, պսակը դեղին է, ստորին շուրթի վրա կան կարմիր կետեր։ Այն աղբոտում է հացաբույսերի, բանջարաբոստանային, բազմամյա և միամյա խոտաբույսերի ցանքերն ու ցելադաշտերը։
Աղբյուրներ
Կատեգորիա:Խուլեդինջազգիներ
Կանալե
Կանալե  (իտալ․՝ Canale), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 5619 մարդ (2008 թվականի տվյալներով)։ Բնակչության խտությունը 312 մարդ/կմ²։ Տարածքը՝ 18 կմ²։ Փոստային ինդեքս՝ 12043։ Հեռախոսային կոդ՝ 0173։
Բնակավայրի հովանավորն է համարվում սուրբ Վիկտորը։
Ժողովրդագրություն
'''Բնակչության թվաքանակի փոփոխությունները.
Մետինի
Մետինի (Métigny), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 102 մարդ, բնակչության խտությունը` 15.27 մարդ/կմ²։ Բնակավայրը զբաղեցնում է 6.68 կմ² տարածք։
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 28 կմ արևմուտք։
Տնտեսություն
2010 թվականին ուներ 68 աշխատունակ (15-64 տարեկան) բնակիչ, որոնցից ակտիվ էին 54-ը, իսկ ոչ ակտիվները` 14։ Ակտիվության ցուցանիշը կազմում է 79,4 %։ 54 աշխատունակ մարդկանցից աշխատել է 48 անձ (27 տղամարդ և 21 կին)։ Գործազուրկ են եղել 6 անձ (3 տղամարդ և 3 կին)։ 14 անաշխատունակներից 9-ը եղել են աշակերտներ կամ ուսանողներ, 3-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Հասարակական անվտանգության կոմիտե
Հասարակական անվտանգության կոմիտե (Le Comité de sûreté générale), Ֆրանսիական հեղափոխության ժամանակաշրջանում Կոնվենտի կողմից 1792 թվականի հոկտեմբերի 2-ին հիմնադրված կոմիտեներից մեկը, որին ընձեռված էին ոստիականական մարմնի լիազորություններ։ Ժիրոնդիստների և յակոբինյանների միջև քաղաքական, ինչպես նաև ներյակոբինյան պայքարի հետևանքով հասարակական անվտանգության կոմիտեի կազմը բազմիցս փոփոխվել է։ Ազդեցիկ է դարձել Յակոբինյան վարչակարգի ժամանակ։ 1793 թվականի սեպտեմբերից գտնվում էր Հասարակական փրկության կոմիտեի ղեկավարության տակ։ 1794 թվականի գարնանը և ամռանը սրվեց վեճը հասարակական անվտանգության կոմիտեի (որտեղ գերակշռում էին հեղափոխության հակառակորդների նկատմամբ ծայրահեղ, ահաբեկչական միջոցներ կիրառելու կողմնակիցները) և ավելի չափավոր քաղաքականության ձգտող Հասարակական փրկության կոմիտեի միջև։
Կատեգորիա:Ֆրանսիական մեծ հեղափոխություն Կատեգորիա:1791 հիմնադրումներ Ֆրանսիայում
Լյուդմիլա Անցիֆերովա
Լյուդմիլա Անցիֆերովա (Людми́ла Ива́новна Анцы́ферова, ), խորհրդային և ռուս հոգեբան, մեթոդաբանության, հոգեբանության պատմության և տեսության, հոգեբանության զարգացման և գերոնտոհոգեբանության ոլորտում մասնագետ, մտածողության հոգեբանության և անձի հոգեբանության մասին հիմնարար աշխատանքների հեղինակ։ Առաջարկել է անձի սեփական տեսությունը։
Կենսագրություն
Լյուդմիլա Անցիֆերովան ծնվել է 1924 թվականի սեպտեմբերի 18-ին Զլատոուստում, ՌԽՖՍՀ։ 1948 թվականին ավարտել է Մոսկվայի համալսարանի փիլիսոփայության ֆակուլտետը, որից հետո սովորել է ասպիրանտուրայում՝ հոգեբանության ամբիոնում։ Պրոֆեսոր Սերգեյ Ռուբինշտեյնի ղեկավարությամբ «Բարձրագույն նյարդային գործունեության և մտածողության խնդրի մասին Իվան Պավլովի աշխատություն» թեմայով պաշտպանել է թեկնածուական դիսերտացիան։ 1953 թվականից մինչև 1956 թվականն աշխատել է ՌԽՖՍՀ մանկավարժական գիտությունների ակադեմիայի հոգեբանության ինստիտուտում, իսկ հետո՝ Ռուսաստանի գիտությունների ակադեմիայի փիլիսոփայության ինստիտուտի հոգեբանության բաժնում։ 1972 թվականից աշխատել է ԽՍՀՄ գիտությունների ակադեմիայի հոգեբանության ինստիտուտում, որտեղ եղել է հոգեբանության փիլիոփայական խնդիրների (1974-1982) լաբորատորիայի և անձի հոգեբանության (1982-1991) լաբորատորիայի բաժնի վարիչ։ 1991 թվականից եղել է գլխավոր գիտական աշխատակից։
1974 թվականին պաշտպանել է դոկտորական դիսերտացիան, 1991 թվականին ստացել է պրոֆեսորի գիտական կոչում։ Եղել է Կրթության ռուսական ակադեմիայի պատվավոր անդամ (1996 թվականի ապրիլի 11-ից ): 1984 թվականին դարձել է ՌԽՍՖՀ գիտության վաստակավոր գործիչ, «Հոգեբանական ամսագրի» գլխավոր խմբագրի տեղակալ։
Լյուդմիլա Անցիֆերովան մահացել է 2013 թվականի սեպտեմբերի 10-ին Մոսկվայում՝ 88 տարեկան հասակում։
Արտաքին հղումներ
ст. «Анцыферова Людмила Ивановна»]
Կատեգորիա:Ռուս հոգեբաններ Կատեգորիա:Կին գիտնականներ Կատեգորիա:Հոգեբանական գիտությունների դոկտորներ Կատեգորիա:Մոսկվայի պետական համալսարանի փիլիսոփայության ֆակուլտետի շրջանավարտներ Կատեգորիա:Խորհրդային հոգեբաններ Կատեգորիա:Ռուս գիտնականներ Կատեգորիա:Խորհրդային գիտնականներ Կատեգորիա:20-րդ դարի գիտնականներ Կատեգորիա:21-րդ դարի գիտնականներ Կատեգորիա:20-րդ դարի հոգեբաններ Կատեգորիա:21-րդ դարի հոգեբաններ
Վետո (Ռեջիո Էմիլիայի գավառ)
Վետո ( Vetto), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 1972 մարդ։ Բնակչության միջին խտությունը՝ 244 մարդ/կմ²։ Զբաղեցնում է 53 կմ² տարածք։ Փոստային ինդեքս՝42020։ Հեռախոսային կոդը՝ 0522։
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Самая самая (երգ)
«Самая самая» (Ամենա-ամենա), ռուս փոփ-ռեփ կատարող Եգոր Կրիդի երգը ։ Տեքստը գրվել է Եգոր Բուլատկինի (Կրիդի) կողմից՝ Վլադիսլավ Պալագինի և հենց իր՝ Բուլատկինի գրած երաժշտության հիման վրա (չնայած՝ երգի հեղինակ է համարվում Մաքսիմ Ռեշետնյակը)։
Կանոզիո
Կանոզիո  (իտալ․՝ Canosio), կոմունա Իտալիայում, Պիեմոնտ մարզի Կունեո գավառում։
Самая самая (երգ)
Երգ
Երգը դարձել է 2014 թվականի իսկական երաժշտական հիթ։ Սինգլը նվաճել է առաջին տեղը Top Radio & YouTube-ի հիթերում և Գլխավոր հիթ շքերթում ։ Երգը դարձել է առաջատար նաև iTunes-ի և Apple Music-ի չարթերում մոտ երեք ամիս։ 2014 թվականի վերջին «Самая самая» հիթը iTunes-ում և Apple Music-ում վաճառքի և հոսքերի քանակով զբաղեցրել է իններորդ տեղը ։
Կանոզիո
Բնակչությունը կազմում է 83 մարդ (2008 թվականի տվյալներով)։ Բնակչության խտությունը 2 մարդ/կմ²։ Տարածքը՝ 48 կմ²։ Փոստային ինդեքս՝ 12020։ Հեռախոսային կոդ՝ 0171։
Самая самая (երգ)
Երգ
YouTube-ում տեսահոլովակը հավաքել է ավելի քան 100 միլիոն դիտում։
Հովսեփ Մարգարյան
Հովսեփ Մանուկի Մարգարյան, հայ քանդակագործ, նկարիչ, փայտի փորագրող, փիլիսոփա, Փիլիսոփայության դոկտոր-պրոֆեսոր։
Կանոզիո
Բնակավայրի հովանավորն է համարվում սուրբ Լուկիա Սիրակուզկիան։
Самая самая (երգ)
Երգ
2015 թվականին երգն արժանացել է «Ոսկե գրամոֆոն 2015» մրցանակի։
Կանոզիո
Ժողովրդագրություն
'''Բնակչության թվաքանակի փոփոխությունները.
Հովսեփ Մարգարյան
Կենսագրություն
Հովսեփ Մարգարյանը սովորել է հայրենի Արագյուղի միջնակարգ դպրոցում։ 1937 թվականին հայրը քաղաքական կալանքի է վերցվել, ապա աքսորվել։ 1942 թվականին Հովսեփը մեկնել է ռազմաճակատ, մասնակցել Հայրենական մեծ պատերազմին, ապա խորհրդա-ճապոնական պատերազմին, վիրավորվել։ Պարգևատրվել է ԽՍՀՄ բազում շքանշաններով և մեդալներով։ 1945 թ. վերադարձել է տուն, աշխատանքի անցել տեղի դպրոցում որպես ուսուցիչ։ 1949 թ. ընտանիքով տեղափոխվել է Երևան։ Մասնակցել է Հանրապետության հրապարակ ի, Բաղրամյան պողոտայի և Երևանի շատ այլ քանդակազարդ շենքերի զարդաքանդակների ստեղծմանը։ 1950-1960 թթ. սովորել և ավարտել է ԵՊՀի իրավաբանական, Հայկական պետական մանկավարժական համալսարանի պատմության ֆակուլտետները, Մարքսիզմ-Լենինիզմի համալսարանի փիլիսոփայության, ապա նաև բնագիտական հարցերի փիլիսոփայական պրոբլեմների բաժինները, կերպարվեստի ստուդիան։
Կանոզիո
Արտաքին հղումներ
Կատեգորիա:Իտալիայի բնակավայրեր
Հովսեփ Մարգարյան
Կենսագրություն
1961-1973 թթ. զբաղվել է ուսուցչությամբ։ Հետագա տարիներին առավելապես զբաղվել է գիտական և ստեղծագործական աշխատանքով։ Ստեղծել է հայ մեծերի բազում դիմաքանդակներ, Հայրենական Մեծ Պատերազմում զոհվածների հուշարձաններ, 1974 թվականին հայրենի Արագյուղում տեղադրվել է Հովսեփ Մարգարյանի կերտած Սամսոն Տեր-Պողոսյանի` Խենթի կիսանդրին ։
Բազում գիտական հոդվածների և մենագրությունների հեղինակ է։ Երկար տարիներ աշխատել է տիեզերքի կառուցվածքային հարցերի նոր տեսության վրա։ «Մոնոդուալիզմ» աշխատության համար արժանացել է փիլիսոփայական Գիտությունների դոկտորի կոչման։ Հովսեփ Մարգարյանը խորապես տիրապետել է նաև ժողովրդական բժշկությանը:Նրա գրչին են պատկանում բանաստեղծություններ, նովելներ, պատմվածքներ, կինոսցենարներ, օպերայի լիբրետո և այլն։ Եղել է Հայաստանի գրողների միության անդամ։
Արտաքին հղումներ
Կատեգորիա:Հայրենական մեծ պատերազմի մասնակիցներ Կատեգորիա:Հայ քանդակագործներ Կատեգորիա:Հայ նկարիչներ Կատեգորիա:Հայ փիլիսոփաներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ իրավաբանական ֆակուլտետի շրջանավարտներ Կատեգորիա:ՀՊՄՀ շրջանավարտներ Կատեգորիա:Հայրենական պատերազմի 1-ին աստիճանի շքանշանակիրներ
Լոնդոն Բրիդ
Լոնդոն Բրիդ (London Nicole Breed, ), ամերիկացի քաղաքական և պետական գործիչ, Սան Ֆրանցիսկոյի ներկայիս քաղաքապետ։
Կենսագրություն
Բրիդը ծնվել և մեծացել է Սան Ֆրանցիսկոյում ։ Ծագում է ցածր եկամուտ ունեցող ընտանիքից։ Նրա քույրը 2006 թվականին մահացել է թմրանյութերի գերդոզայից, եղբայրը նրա քաղաքապետ ընտրվելու պահին գտնվել է բանտում։ Բրիդը գերազանցությամբ ավարտել է Գալիլեոյի ավագ դպրոցը, 1997 թվականին ավարտել է Դեյվիսի Կալիֆորնիական համալսարանը քաղաքագիտության բակալավրի աստիճանով, 2012 թվականին Սան Ֆրանցիսկոյի համալսարանում ստացել է մունիցիպալ կառավարման մագիստրոսի աստիճան։ 1999 թվականին Բրիդը, որպես սկսնակ աշխատել է քաղաքապետ Ուիլի Բրաունի աշխատակազմում։ 2002 թվականին Սան Ֆրանցիսկոյի քաղաքապետ Բրաունը Բրիդին նշանակել է աֆրոամերիկյան մշակույթի և արվեստի կենտրոնի գործադիր տնօրեն։
Հինգ տարվա ընթացքում Բրիդը զբաղեցրել է Վերակառուցման քաղաքային գործակալության հանձնաժողովի անդամի պաշտոնը, 2010 թվականին քաղաքապետ Գևին Նյուսոմի աջակցությամբ ընդգրկվել է հրդեհային անվտանգության հանձնաժողով։ Բրիդն ընտրվել է Սան Ֆրանցիսկոյի 5-րդ շրջանի դիտորդական խորհրդի անդամ։ 2015 թվականին ընտրվել է խորհրդի առաջնորդ։ 2017 թվականի դեկտեմբերի 12-ին սրտի կաթվածից մահացել է քաղաքապետ Էդ Լին, որից հետո Բրիդը ժամականավոր կատարել քաղաքապետի պարտականությունները։ 2018 թվականի հունվարի 23-ին դիտորդական խորհուրդը Բրիդի փոխարեն քաղաքապետի պաշտոնակատար է նշանակել Մարկ Ֆարելին՝ այդ պաշտոնում Բրիդի որպեսքաղաքապետի թեկնածու մասնակցության կապակցությամբ։ Լոնդոն Բրիդը հաղթել է քաղաքապետի հատուկ ընտրություններում, որը տեղի է ունեցել նույն տարվա հունիսի 5-ին, և հուլիսի 11-ին պաշտոնապես դարձել է Սան Ֆրանցիսկոյի 45-րդ քաղաքապետը  ։ Նա այդ պաշտոնում առաջին աֆրոամերիկուհին է։
Արտաքին հղումներ
Կատեգորիա:21-րդ դարի ամերիկացի քաղաքական գործիչներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:Անձինք Կալիֆոռնիայից Կատեգորիա:ԱՄՆ-ի քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Ամերիկացի կին քաղծառայողներ Կատեգորիա:Ամերիկացի պետական գործիչներ
Ալտու Տակարիի գավառ
Ալտու Տակարիի գավառ (Microrregião do Alto Taquari) գավառ Բրազիլիայում, մտնում է Մատու Գրոսու դու Սուլ նահանգի մեջ։ Մտնում է Մատու Գրոսու դու Սուլ նահանգի հյուսիսկենտրոնական մասի մարզի մեջ։ 2005 թվականի տվյալներով բնակչությունը կազմում է 112 712 մարդ։ Տարածքը՝ 41 313 կմ²։ Բնակչության խտությունը՝ 2,73 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Մատու Գրոսու դու Սուլ նահանգի գավառներ Կատեգորիա:Բրազիլիայի գավառներ
Թարթառի գործ
Թարթառի գործ (Tərtər işi), դատական գործերի շարք Ադրբեջանի Հանրապետությունում Ադրբեջանի զինված ուժերի սպայակազմի և զինծառայողների նկատմամբ 2017 թվականին իրականացված կտտանքների վերաբերյալ, ովքեր մեղադրվում էին Հայաստանի ազգային անվտանգության ծառայության հետ կապեր ունենալու և Հայաստանի օգտին լրտեսություն իրականացնելու համար ։ Ադրբեջանի զինված ուժերի զինծառայողների նկատմամբ մասսայական կտտանքները հաջորդել էին 2016 թվականի ապրիլին տեղի ունեցած հայ-ադրբեջանական կարճատև պատերազմին։
Դատական այս գործընթացն առավել հայտնի է որպես Թարթառի գործ կապված Թարթառի շրջանի հետ, որտեղ հետաքննությունից հետո տեղափոխել և կտտանքների են ենթարկել զինծառայողներին ։
Պատմություն
2017 թվականի մայիսին Ադրբեջանի Հանրապետության Գլխավոր դատախազությունը, Պետական անվտանգության ծառայությունը, Պաշտպանության նախարարությունը և Ներքին գործերի նախարարությունը հանդես եկան համատեղ հայտարարությամբ, որով հայտնեցին Հայաստանի Հանրապետոթւյան ազգային անվտանգության ծառայության օգտին լրտեսությամբ զբաղվող զինծառայողների ձերբակալման մասին ։
Ավելի ուշ՝ 2019 թվականին, Ադրբեջանի հասարակության շրջանում սկսեցին հայտնի դառնալ տվյալ գործի մանրամասները, մասնավորապես, մասսայական կտտանքների մասին, որոնք տեղի են ունեցել 2017 թվականի մայիս և հունիս ամիսներին Ադրբեջանցի զինծառայողների նկատմամբ, ովքեր պաշտոնապես և ոչ պաշտոնապես կասկածվում էին Հայաստանի օգտին լրտեսություն իրականացնելու համար։ Համաձայն իրավապաշտպան Օքթայ Գյուլիլևայի՝ մասսայական ձերբակալությունների առաջին ամիսներին ո՛չ հասարակությունը, ո՛չ իրավապաշտպանները չեն իմացել կատարվող իրադարձությունների մասին ։
Համաձայն ադրբեջանցի իրավապաշտպանների հայտնած տեղեկությունների՝ Ադրբեջանի Հանրապետության զինված ուժերի ավելի քան 100 զինծառայող, այդ թվում՝ սպաներ, ենթարկվել են կտտանքների, 25-ը ենթարկվել են երկարաժամկետ ազատազրկման և ոչ պակաս 10 անձ սպանվել է կտտանքների հետևանքով։ Մասնավորապես, դատարանում պահեստազորի գնդապետ-լեյտենանտ Սալեխ Գաֆարովի կինը հայտնել է, որ «ամուսնու ձեռքերն ու ոտքերը կապել են, ջրի մեջ ջրախեղդ արել, էլեկտրահարել, պոկել են եղունքները, կոտրել են ծնոտը և կապկպված վիճակով նետել 2-րդ հարկից»։ Կնոջ խոսքով ամուսինը «այդ ամենից հետո շարունակել են կտտանքների ենթարկել այնքան ժամանակ, քանի դեռ նա չի հայտնվել կոմայի մեջ»։ Կտտանքների ենթարկված մեկ այլ զինծառայող՝ գումարտակի հրամանատար կապիտան Վագիֆ Աբդուլաևի խոսքով իրեն սովի են ենթարկել, մերկացրել են և սառը ջրի ուժեղ շիթի դիմաց են կանգնացրել, ծեծել են երկաթյա ձողով, հարվածել են էլեկտրահարիչով, որից հետո հեռացրել աշխատանքից ։
Իրավապաշտպան Օքթայ Գյուլիլևայի պնդմամբ 9 զինծառայող սպանվել են՝ չկարողանալով դիմանալ կտտանքներին, ըդն որում, նրանցից 5-ի նկատմամբ հարուցված գործ չի եղել։ Լրատվամիջոցների հրապարակումների համաձայն՝ ոչ պակաս, քան 25 զինծառայող գտնվում են բանտարկության մեջ՝ մեղադրվելով լրտեսության, կոչումով ավագի նկատմամբ հարձակման և այլ մեղադրանքներով ։
Գնահատականներ
Ադրբեջանցի ռազմական փորձագետ, պահեստազորի գնդապետ Իսա Սադիգովը հայտնել է, որ 2016 թվականի ապրիլին տեղի ունեցած հայ-ադրբեջանական պատերազմի օրերին Ադրբեջանի մարտական կորուստները հուշում են, որ «երկիրը պատրաստ չէ և ի վիճակի չէ վարել մարտական գործողություններ»։ Թարթառի շրջանը, որտեղ Քառօրյա պատերազմից մեկ տարի անց տեղի էին ունեցել մասսայական կտտանքներ, գտնվում է հակամարտող կողմերի շփման գծի մոտ։ Սադիգովի կարծիքով Թարթառի գործը ի հայտ է եկել, քանի որ զինվորական բարձրագույն հրամանատարությունը ցանկացել է թաքցնել 2016 թվականին տեղի ունեցած հայ-ադրբեջանական պատերազմի իր կորուստները ։
Զոհեր
Համաձայն ադրբեջանցի իրավապաշտպանների՝ կտտանքների է ենթարկվել շուրջ 100 զինծառայող, որոնցից 25-ը լրտեսության մեղադրանքով դատապարտվել են ազատազրկման, 9 անձ սպանվել է ։
Ծանոթագրություններ
Կատեգորիա:Ադրբեջանի զինված ուժեր Կատեգորիա:Մարդու իրավունքներն Ադրբեջանում Կատեգորիա:Քառօրյա պատերազմ
Մեզերոլ
Մեզերոլ (Mézerolles), համայնք Ֆրանսիայի Պիկարդիա մարզի Սոմ գավառում ։
Բնակչությունը 2014 թվականի դրությամբ կազմում է 191 մարդ, բնակչության խտությունը` 29.66 մարդ/կմ²։ Բնակավայրը զբաղեցնում է 6.44 կմ² տարածք։
Աշխարհագրություն
Գտնվում է Փարիզ քաղաքից 150 կմ հյուսիս, Ամյեն քաղաքից 33 կմ հյուսիս։
Տնտեսություն
2010 թվականին ուներ 139 աշխատունակ (15-64 տարեկան) բնակիչ, որոնցից ակտիվ էին 93-ը, իսկ ոչ ակտիվները` 46։ Ակտիվության ցուցանիշը կազմում է 66,9 %։ 93 աշխատունակ մարդկանցից աշխատել է 86 անձ (51 տղամարդ և 35 կին)։ Գործազուրկ են եղել 7 անձ (2 տղամարդ և 5 կին)։ 46 անաշխատունակներից 10-ը եղել են աշակերտներ կամ ուսանողներ, 14-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Վելլիտոն
Վելլիտոն Սոարես դե Մոռաիս (Welliton Soares de Morais, ), բրազիլացի ֆուտբոլիստ, թուրքական «Կայսերիսպոր» ֆուտբոլային ակումբի հարձակվող։
Հանդիսանում է Ռուսաստանի առաջնության 2009 և 2010 թվականների մրցաշրջանների լավագույն ռմբարկուն։ Ռուսաստանի առաջնությունում «գոլ+գոլային փոխանցում» կարգով 2009 թվականի լավագույն ֆուտբոլիստ։ Ընդգրկված է Ռուսաստանի առաջնության պատմության բոլոր ժամանակների լավագույն 25 ռմբարկուների ցուցակում։
Կարիերա
Վելլիտոնը սկսել է իր խաղային կարիերան Բիրիգուի քաղաքի «Բանդեյրանտե» ֆուտբոլային ակումբում ։
«Գոյաս»
16 տարեկան հասակում Վելլիտոնը դառնում է «Գոյաս» ակումբի ֆուտբոլիստը, որի կազմում հաջող խաղ է ցուցադրում Սան Պաուլոյի երիտասարդական գավաթի խաղարկությունում և հեղինակած 7 գոլերի շնորհիվ դառնում է մրցաշարի լավագույն ռմբարկուն ։ Այս ակումբ Վելլիտոնին հրավիրել էր անցյալում հայտնի ֆուտբոլիստ՝ Ժոզե Ֆերնանդո Պոլոցին, ով այդ պահին մարզում էր Գոյասի երիտասարդական կազմը ։
2006 թվականի մրցաշրջան
«Գոյասում» Վելլիտոնը դառնում է թիմի լավագույն ֆուտբոլիստներից մեկը։ Նա հանդես էր գալիս հարձակման գծի համարյա բոլոր դիրքերում։ Հատկապես հաջող է ստացվում Վելլիտոնի համագործակցությունը թիմի կենտրոնական հարձակվող Սոուզայի հետ, ով մրցաշրջանի վերջում դառնում է Բրազիլիայի առաջնության լավագույն ռմբարկու ։ Իր առաջին մրցաշրջանում Վելլիտոնը ընդհանուր առմամբ ցուցադրում է հաջող խաղ ։
Մրցաշրջանի ավարտից հետո հարձակվողի ծառայություններով սկսում են հետաքրքրվել մի շարք Բրազիլիայի առաջատար ակումբներ, սակայն Վելլիտոնի երազանքը սահմաններից դուրս խաղալն էր ։ Շվեյցարական «Բազելը» ֆուտբոլիստի տրանսֆերի համար առաջարկում է 4 մլն դոլլար, սակայն այդ գումարը բրազիլական ակումբի համար բավականաչափ չէր՝ համաձայնության հասնելու համար.
Կնքելով վարձավճարային պայմանագիր, Վելլիտոնը 2005 թվականի հոկտեմբերի 10-ից մինչև դեկտեմբերի 31-ը հանդես է գալիս «Իտուանո» ակումբի կազմում ։
2007 թվականի մրցաշրջան
«Գոյասի» կազմում անցկացրած իր երկրորդ մրցաշրջանում Վելլիտոնը դառնում է թիմի առաջատար հարձակվողը։ Առաջնությունում նա դառնում է 6 գոլի հեղինակ (այդ թվում նաև «Ժուվենտուդեի» դարպասը հեղինակված դուբլը ), Գավաթի խաղարկությունում 3 (հաշվված նաև «Բաիյայի» դարպասը հեղինակած նրա դուբլը ), իսկ նահանգի առաջնությունում կրկին 6։ Այդ ցուցանիշներով, թիմից հեռանալու պահին նա համարվում էր թիմի լավագույն ռմբարկուն ։ 2007 թվականի հուլիսի 25-ին, Բրազիլիայի առաջնության 14-րդ տուրում կայացած «Սանթոսի» դեմ խաղում՝ Վելլիտոնը խաղի 69-րդ րոպեին գոլի հեղինակ է դառնում և թիմի պարգևում է 1:0 հաշվով հաղթանակ։ Այդ խաղը «Գոյասի» կազմում Վելլիտոնի համար վերջինն է դառնում :
Չնայած իր հաջող խաղին՝ Վելլիտոնը չէր հրավիրվում Բրազիլիայի պատանեկան և երիտասարդական հավաքականներ այն պատճառով, որ «Գոյասի» տնօրինությունը չէր թույլատրում ակումբի երիտասարդ ֆուտբոլիստներին հանդես գալ ազգային հավաքականների կազմում ։
Տրանսֆեր
2007 թվականի հունիսի 6-ին «Գոյասը» ռուսական «Դինամոյի» կողմից առաջարկ է ստանում կապված Վելլիտոնի տեղափոխության հետ. նրանք ակումբին առաջարկում էին 2,2 մլն դոլլար, սակայն առաջարկը «Գոյասին» չի գոհացնում ։ Այդ պահին Վելլիտոնի ծառայություններով էր հետաքրքրված նաև Կիևի «Դինամոն» ։ Հուլիսի 7-ին հայտնի է դառնում, որ մոսկովյան «Լոկոմոտիվը» Վելլիտոնի տեղափոխության համար 7 մլն եվրոյանոց առաջարկ է արել։ Լուրի իրավացիությունը հաստատում է «Լոկոմոտիվի» նախագահ Յուրի Սյոմինը  ։ Շուտով արդեն Վելլիտոնի ծառայություններով սկսում է հետաքրքրվել մեկ այլ մոսկովյան ակումբ. «Սպարտակը» առաջարկում էր նրան երկարաժամկետ պայմանագիր ։ Հուլիսի 15-ին «Գոյասը» և «Սպարտակը» հայտարարում են իրենց նախնական համաձայնության մասին ։ Հուլիսի 17-ին «Լոկոմոտիվը» «Գոյասին» նոր առաջարկ է անում (այս անգամ արդեն առաջարկելով մեկ միլիոնով ավելի գումար ): Սակայն հետո «Լոկոմոտիվը» հրաժարվում է շարունակել գործարքը՝ նախընտրելով գնել նիգերացի Պիտեր Օդեմվինգիեին, ով Սյոմինի կարծիքով ավելի պատրաստ էր Ռուսաստանում հանդես գալուն ։ Շուտով Վելլիտոնի համար մղվող պայքարին են միանում նաև ֆրանսիական «Սենտ Էտիենը» և շվեյցարական «Բազելը» ։
Հուլիսի 31-ին՝ Գերմանիայում բուժզննում անցնելուց հետո, Վելլիտոնը, 5 տարի ժամկետով պայմանագիր կնքելով, դառնում է «Սպարտակի» ֆուտբոլիստը։ Նրա համար նշանակված էր տարեկան 600 հազար եվրո աշխատավարձ , իսկ գործարքը արժեցել էր 6 մլն եվրո ՝ գումարած 2 մլն եվրո բոնուս այն դեպքում, եթե նրա խաղը թիմի կազմում գոհացնող ստացվեր ։ Վելլիտոնի «Սպարտակ» տեղափոխվելու գլխավոր պատճառներից մեկը այն էր, որ մոսկովյան ակումբը ուներ Չեմպիոնների Լիգայում հանդես գալու հնարավորություն ։
2007 թվականի մրցաշրջան
«Սպարտակի» կազմում Վելլիտոնը մասնակցում է իր առաջին պաշտոնական հանդիպմանը օգոստոսի 5-ին ։ Այդ խաղը Ռուսաստանի առաջնության 19-րդ տուրում կայացած «Տոմի» դեմ խաղն էր, որում «Սպարտակը» 3-2 հաշվով հաղթանակ է տանում ։
Բրազիլացու երկրորդ, առաջնության 20-րդ տուրի շրջանակներում կայացած խաղը ուշագրավ է դառնում իր «ոչ մաքուր» կողմերով։ «Սպարտակի» երկրպագուների կողմից հանդիպման ընթացքում վեր է բարձրացվում ռասիստական բովանդակություն ունեցող պաստառ. «11 համարը Տիխոնովինն է - Monkey Go Home (Կապիկ, գնա տուն)» ։ Ակումբի տնորինությունը հայտարարում է, որ նմանատիպ պաստառները խայտառակում են «Սպարտակին», ռուսական ֆուտբոլը և Ռուսաստանը ։ Երկրպագուների մի մասը հայտնում են ֆուտբոլիստին ուղղված իրենց ներողությունը հաջորդ խաղում Վելլիտոնի մարզաշապիկներով խաղադաշտ ներկայանալով ։ Արդեն հաջորդ խաղում, որում «Սպարտակը» Չեմպիոնների Լիգայի ընտրական փուլի շրջանակներում մրցում էր շոտլանդական «Սելտիկի» հետ, երկրպագուները հագնում են 11 համարի մարզաշապիկներ՝ Վելլիտոնի նկարներով և պաստառներ են բարձրացնում որոնց վրա գրված էր. «Բարի գալուստ „Սպարտակ“! Բարի գալուստ Եվրոպա»։ Երկրպագուների կողմից կատարված քայլը Վելլիտոնին շատ է վոգևորում ։ Օգոստոսի 17-ին «Սպարտակը» 70 700 000 դոլլարի չափով ապահովագրում է Վելլիտոնին ։ Այդ գումարը պետք է փոխհատուցվեր այն դեպքերում, երբ ֆուտբոլիստը ստանար վնասվածք, կորցներ աշխատունակությունը և դժբախտ պատահարի առջև կանգներ ։
Ռուսաստանի առաջնությունում Վելլիտոնը հեղինակում է իր առաջին գոլը 2007 թվականի օգոստոսի 25-ին «Ռուբինի» դեմ կայացած խաղում։ Այդ գոլը դառնում է նաև առաջին հեղինակվածը Ռուսաստանի առաջնության շրջանակներում ակումբի կողմից Կազանում։ Առաջնության 23-րդ տուրում «ԲԿՄԱ»-ի դեմ կայացած խաղում Վելլիտոնը վնասվածք է ստանում և բաց թողնում շուրջ մեկ ամիս ։ Իր հարկադրված արձակուրդը ֆուտբոլիստն իր խաղընկերներ Ժեդերի և Մոցարտի հետ անցկացնում է Բրազիլիայում, որտեղ էլ և ստանում է անհրաժեշտ բուժօգնությունը ։
2008 թվականի մրցաշրջան
2008 թվականի մրցաշրջանի սկզբում Վելլիտոնը «Սպարտակի» կազմում անցկացրած 10 խաղերում դառնում է 6 գոլի հեղինակ, ընդ որում բոլորը հեղինակում է որպես թիմի եզրային հարձակվող ։ «Խիմկիի» դեմ խաղում Վելլիտոնը վիճաբանության մեջ է մտնում հանդիպման գլխավոր մրցավար Իգոր Եգորովի հետ, որից հետո արժանանում է դեղին քարտի ։
Վելլիտոնի խաղը և պահվածքը դուր չի գալիս «Սպարտակի» թիմի ավագ Եգոր Տիտովին, ով «Խիմկիի» դեմ խաղից հետո ասում է. «Մի մտածեք, որ թիմում Վելլիտոնի վատ պահվածքը աննկատ է մնում։ «Խիմկիի» դեմ խաղից հետո նրա հետ շատ խիստ խոսեցին»։ Տիտովը նաև անդրադարձել էր Վելլիտոնի ռուսերեն սովորել չցանկանալու որոշմանը ։
Մայիսին Վելլիտոնը կրկին վնասվածք է ստանում։ Նա ուղևորվում է հայրենի Բրազիլիա, որտեղ՝ Սան Պաուլո քաղաքում ստանում է իրեն անհրաժեշտ բուժօգնությունը ։ Ապաքինվելուց հետո նա թիմի կազմ է վերադառնում հունիսի 25-ին ։ Օգոստոսի սկզբին նա սկսում է մանսակցել մարզումներին, սակայն հետո կրկին նույն վնասվածքի առաջացման պատճառով արդեն տեղափոխվում է Գերմանիա, որտեղ էլ վիրահատվում է  ։ Սեպտեմբերին Վելլիտոնը Մյունխենում ստանում է երկրորդ վիրահատությունը, որի պատճառ հանդիսացած վնասվածքը նա ստացել էր Գերմանիայում ունեցած իր առաջին վիրահատությունից հետո ։ Արդյունքում 2008 թվականի մրցաշրջանում Վելլիտոնը այլևս խաղադաշտ դուրս չի գալիս ։ Դեկտեմբերին բրազիլացին սկսում է մարզվել անհատական ծրագրով , իսկ ամսվա միջնամասում՝ ամբողջովին ապաքինվում է ։
2009 թվականի մրցաշրջան
Փետրվարին Վելլիտոնը վնասվածքից ամբողջովին ապաքինված, կրկին առողջական անհանգստություն է զգում, ինչի նպատակով նորից ուղևորվում է Գերմանիա , սակայն հետազոտության արդյունքում նրա մոտ ինչ-որ խնդիր չի հայտնաբերվում ։
2009 թվականի Ռուսաստանի առաջնության երրորդ տուրի շրջանակներում կայացած «Սպարտակ-Նալչիկի» դեմ խաղում, Վելլիտոնը հեղինակում է վնասվածքներից ապաքինվելուց հետո իր առաջին գոլը : 6-րդ տուրում նա արդեն գրավում է նախորդ մրցաշրջանի չեմպիոն «Ռուբինի» դարպասը, իսկ «Սպարտակը» հաղթում է 2-0 հաշվով ։ Մայիսի 11-ին Վելլիտոնը Ռուսաստանի առաջնությունում ձևակերպում է իր առաջին դուբլը. «Սատուրնի» դեմ խաղում բրազիլացին երկու գոլի հեղինակ է դառնում ։ Ընդհանուր հաշվարկով Վելլիտոնը, առաջնության առաջին կեսում մասնակցելով 15 հանդիպման, դառնում է 8 գոլի հեղինակ ։ Ֆուտբոլիստի բարձր գոլային արդյունավետության պատճառն էր ոչ միայն իր տաղանդը, այլ նաև իրեն փոխանցումներ կատարող Ալեքսը ։ Հունիսին «Սպարտակը» առաջարկում է Վելլիտոնին ընդունել Ռուսաստանի քաղաքացիությունը, սակայն բրազիլացին ժամանակ է խնդրում այդպիսի քայլ կատարելու շուրջ մտածելու համար ։ Հուլիսի 31-ին Վելլիտոնը երկարաձգում է «Սպարտակի» հետ ունեցած իր պայմանագրի ժամկետը ։
Օգոստոսի 8-ին Վելլիտոնը հեղինակում է իր կարիերայի առաջին հետ-տրիկը. նա երեք գոլ է հեղինակում «Սպարտակ-Նալչիկի» դարպասը և ընդ որում գոլերից մեկը խփում է 11 մետրանոց հարվածից, որը դառնում է նրա առաջին 11 մետրանոցի իրացումը ակումբի կազմում ։ Ռուսաստանի առաջնության 21-րդ տուրում մոսկովյան «Դինամոյի» դեմ խաղում, Վելլիտոնը մրցակից թիմի դարպասապահ Վլադիմիր Գաբուլովի հետ բախման արդյունքում դիմային վնասվածք է հասցնում վերջինիս, ինչի համար արժանանում է դեղին քարտի ։ Բրազիլացին ներողություն է խնդրում Գաբուլովից և ասում, որ իր գործելակերպի մեջ միտումնավոր ինչ-որ բան չկար ։ ՌՖՄ-ը արդարացնելով Վելլիտոնին՝ չի նշանակում որակազրկման ժամկետ ։
2009 թվականի հոկտեմբերին «Սովետսկի սպորտ» օրաթերթի հետ հարցազրույցի ժամանակ Վելլիտոնը հայտնում է Ռուսաստանի հավաքականի կազմում հանդես գալու և Ռուսաստանի քաղաքացիությունը ընդունելու իր ցանկության մասին ։ Չնայած այս հայտարարության, Վելլիտոնը առաջվա պես նաև ցանկություն ուներ Բրազիլիայի ազգային հավաքականի կազմում հանդես գալ  ։ Ռուսաստանի հավաքականի թմավագ Անդրեյ Արշավինը Վելլիտոնի հայտարարություններին որպես արձագանք ասում է, որ դեմ է նրա հավաքական հրավիրվելուն    ։
Հոկտեմբերի 24-ին առաջնության 26-րդ տուրում «Խիմկիի» դեմ կայացած խաղում Վելլիտոնը դուբլ է ձևակերպում և այդպիսով կրկնում է Անդրեյ Տիխոնովի ռեկորդը կապված «Սպարտակի» կազմում մրցաշրջանի ընթացքում ամենաշատ քանակությամբ գոլեր հեղինակելու հետ (19 գոլ) ։ Հաջորդ տուրում, «Ռոստովի» դարպասը գրավելով բրազիլացին գերազանցում է այդ արդյունքը ։ Մրցաշրջանի վերջնական արդյունքներով Վելլիտոնը մասնակցում է 28 հանդիպման և դառնում է 21 գոլի հեղինակ։ Նման ցուցանիշների շնորհիվ նա արժանանում է առաջնության լավագույն ռմբարկու կոչումին և գերազանցում է լեգեոներների կողմից հեղինակված նախկին ռմբարկուական ռեկորդը. նրան հաջողվում է գերազանցել հայրենակից Վագներ Լավի ռեկորդը։ Հաջող մրցաշրջանից հետո Վելլիտոնը պատմում է իր երազանքների մասին.
Դեկտեմբերի սկզբին Վելլիտոնի ծառայություններով է սկսում հետաքրքրվել լոնդոնի «Տոտենհեմը», որը ցանկանում էր փոխանակել բրազիլացուն ռուս հարձակվող Ռոման Պավլյուչենկոյի հետ, ով այլևս անգլիական ակումբի հիմնական կազմում չէր հայտավորվում ։
2010 թվականի մրցաշրջան
2010 թվականին Վելլիտոնը խփում է նոր մրցաշրջանի շրջանակներում իր առաջին գոլը. մարտի 21-ին նա գրավում է «Զենիթի» դարպասը, որի շնորհիվ նրանք խուսափում են պարտությունից և խաղը ավարտվում է 1-1 հաշվով ։ Հաջորդ՝ «Լոկոմոտիվի» դեմ խաղում Վելլիտոնը վնասվածք է ստանում և փոխարինվում է ։ Պարզվում է, որ բրազիլացին ստիպված է լինելու բաց թողնել 3 շաբաթ ։ Չնայած այդ «պարզմանը», հաջորդ խաղում նա դուրս է գալիս խաղադաշտ «Տոմի» դեմ խաղում և դառնում է գոլի հեղինակ ։ Այդ գոլի շնորհիվ Վելլիտոնը դառնում է «Սպարտակի» պատմության մեջ ամենաարդյունավետ արտասհամանցի հարձակվողը և գերազանցում է իր բոլոր նախորդների ցուցանիշները ։ Մայիսի 6-ին Վելլիտոնը «Անժիի» դեմ խաղում դուբլի հեղինակ է դառնում և Ռուսաստանի առաջնության ռմբարկուական ցուցակում զբաղեցնում է առաջին հորիզոնականը  ։ Մայիսի 10-ին, «Ալանիայի» դեմ խաղում Վելլիտոնը մեկ գոլի հեղինակ է դառնում և ձախողում է 11 մետրանոց հարվածի իրացումը. ակումբը այդ խաղում պարտվում է 2-5 հաշվով ։
Հուլիսի 14-ին, Ռուսաստանի գավաթի խաղարկության շրջանակներում կայացած «Մետալուրգի» դեմ խաղում Վելլիտոնը ստանում է իր հերթական վնասվածքը, ինչի պատճառով բաց է թողնում 3 շավաթ ։ Միայն օգոստոսի 1-ին, «ԲԿՄԱ»-ի դեմ կայացած խաղում է նա կարողանում վերադառնալ թիմի կազմ ։ Օգոստոսի 15-ին «Լոկոմոտիվի» դեմ կայացած խաղում նա հետ-տրիկ է ձևակերպում , ինչի շնորհիվ դառնում է առաջին ֆուտբոլիստը, որին Ռուսաստանի գավաթի խաղարկության շրջանակներում երբևէ հաջողվել է երեք գոլ հեղինակել մեկ խաղում. խաղում «Սպարտակը» հաղթում է 3-2 հաշվով ։ Այդ խաղում Վելլիտոնը նաև գերազանցում է «Սպարտակի» կազմում հանդես եկած բոլոր արտասահմանցի ֆուտբոլիստների արդյունավետության ռեկորդները։ Հաջորդ՝ օգոստոսի 21-ին կայացած «Տոմի» դեմ խաղում բրազիլացին կրկին հետ-տրիկի հեղինակ է դառնում, ընդ որում դրա համար նրան պահանջվում է ընդամենը 6 րոպե ։ Նրա կողմից հեղինակված այդ հետ-տրիկը «Սպարտակի» պատմության մեջ գրանցված ամենաարագն է դառնում ։ Օգոստոսի 23-ին տարածվում է լուր, ըստ որի իսպանական «Մալյորկան» ցանկանում է վարձավճարով իր կազմում տեսնել Վելլիտոնին, սակայն «Սպարտակի» մարզիչ Վալերի Կարպինը վստահ էր, որ «Մալյորկան» չի կարողանա գնել Վելլիտոնին ֆինասական խնդիրների պատճառով ։ Սեպտեմբերի 11-ին Վելլիտոնը դառնում է երկու գոլի հեղինակ և այդպիսով հաղթանակ է պարգևում իր թիմին՝ «Սատուրնի» դեմ կայացած խաղում ։ Սեպտեմբերի 28-ին Չեմպիոնների Լիգայի շրջանակներում կայացած «Ժիլինայի» դեմ խաղում Վելլիտոնը կրկին վնասվածք է ստանում և կրկին դուրս է մնում թիմի կազմից 3 շաբաթով ։ Հոկտեմբերի 15-ին նա վերադառնում է թիմի կազմ և մասնակցելով «Ալանիայի» դեմ խաղին՝ դառնում է գոլի հեղինակ. ավելի ուշ այդ գոլը գրանցում են «Ալանիայի» պաշտպանի անվան տակ որպես՝ ինքնագոլ ։ Հոկտեմբերի 30-ին, «Ռոստովի» դեմ խաղում Վելլիտոնը խփում է 2010 թվականի Ռուսաստանի առաջնության շրջանակների իր հերթական գոլը ։ Նոյեմբերի 23-ին Չեմպիոնների Լիգայի շրջանակներում կայացած ֆրանսիական «Մարսելի» դեմ խաղում Վելլիտոնը խաղային իրավիճակում Սուլեյման Դիավարայի նկատմամբ կոպիտ խաղ ցուցադրելու պատճառով՝ արժանանում է կարմիր քարտի և հեռացվում է խաղադաշտից ։
Մրցաշրջանի արդյունքներով Վելլիտոնը իր հեղինակած 19 գոլերի շնորհիվ դառնում է Ռուսաստանի առաջնության լավագույն ռմբարկու, «գոլ+գոլային» փոխանցում հաշվարկներով զբաղեցնում է երկրորդ հորիզոնականը, իսկ «Սպարտակը» ավարտում է մրցաշրջանը մրցաշարային աղյուսակի չորրորդ հորիզոնականը զբաղեցրած։
2011 թվականի մրցաշրջան
2011-2012 թվականների մրցաշրջանի սկիզբը Վելլիտոնը բաց է թողնում կրնկի վնասվածքի պատճառով ։ Մարտի 17-ին Եվրոպայի լիգայի փլեյ-օֆֆ փուլի շրջանակներում կայացած հոլանդական «Այաքսի» դեմ պատասխան խաղում Վելլիտոնը հեղինակում է նոր մրցաշրջանի իր առաջին գոլը  ։ Մարտի 21-ին Ռուսաստանի առաջնության երկրորդ տուրում կայացած «Վոլգայի» դեմ խաղում նա արդեն հեղինակում է իր առաջին գոլը Ռուսաստանի առաջնության 2011 թվականի առաջնությունում  ։ Մարտի 25-ին հարձակվողը կրկին վնասվածք է ստանում  ։ Ապրիլի 24-ին Վելլիտոնը իր կարիերայում առաջին անգամ դուրս է գալիս խաղադաշտ որպես «Սպարտակի» թիմի ավագ  ։ Ապրիլի 30-ին բրազիլացին ստանում է իր հերթական վնասվածքը ։ Մայիսին Վելլիտոնով և նրա խաղընկեր Իբսոնով սկսում է հետաքրքրվել Կազանի «Ռուբինը»  ։ Բրազիլացի հարձակվողով հետաքրքրված էր նաև գերմանական «Վոլֆսբուրգը»   ։
Հունիսի 18-ին բրազիլացին վերադառնում է թիմի կազմ մոսկովյան «Լոկոմոտիվի» դեմ կայացած խաղում և կարողանում է վաստակել մրցակցի դարպասապահի հեռացումը։ Խաղային պահերից մեկում բրազիլացին չի կարողանում նաև գրավել մրցակից թիմի բաց դարպասը ։ Հունիսի 26-ին երկարատև ընդմիջումից հետո, Վելլիտոնը աչքի է ընկնում «Ռոստովի» դեմ կայացած խաղում ։ Հուլիսի 17-ին Ռուսաստանի գավաթի խաղարկության շրջանակներում կայացած «Իստրայի» դեմ խաղում Վելլիտոնը կարողանում է նպատակին հասցնել թիմակից Դմիտրի Կոմբարովի փոխանցումը ։ Օգոստոսի 28-ին «ԲԿՄԱ»-ի դեմ դերբիում Վելլիտոնը գոլի հեղինակ է դառնում, ինչպես նաև խաղային իրավիճակներից մեկում տեղի ունեցած մրցակցի դարպասապահ Իգոր Ակինֆևի հետ բախման արդյունքում՝ վնասվածք է հասցնում վերջինիս, որն էլ բաց է թողնում շուրջ կես տարի ։ Սեպտեմբերի 2-ին երկրպագուները արժանացնում են Վելլիտոնին «Ոսկե վարազ» մրցանակին՝ որպես 2010 թվականի «Սպարտակի» լավագույն ֆուտբոլիստ ։ Սեպտեմբերի 7-ին հայտնի է դառնում, որ Վելլիտոնը որակազրկված է վեց խաղով  ։ Անձամբ ֆուտբոլիստը ասել է.
«Սպարտակը» բողոքարկում է ՌՖՄ-յան որոշումը, ինչի շնորհիվ որակազրկման ժամկետը 6 խաղից փոփոխվում է 3-ի ։ Հարկադրված բացակայության ժամանակ բրազիլացին հանդես է գալիս «Սպարտակի» երկրորդ թիմի կազմում, որտեղ հենց իր առաջին խաղում մրցակից թիմի դարպասապահի ձեռքին կանգնելու համար արժանանում է կարմիր քարտի. անձամբ տուժող դարպասապահը ասում է, որ հարձակվողը չպետք է հեռացվեր և տեղեկացնում է, որ Վելլիտոնը ներողություն է խնդրել մեկ անգամ խաղադաշտում և մեկ անգամ էլ հանդերձարանում ։ Որակազրկման ժամկետի ավարտից հետո Վելլիտոնը մասնակցում է «Զենիթի» դեմ խաղին, որը ավարտվում է ոչ-ոքիով ։ Հոկտեմբերի 23-ին Վելլիտոնը ստանում է մեջքի վնասվածք ։
Դեկտեմբերին հարձակվողի ծառայություններով սկսում է հետաքրքրվել թուրքական «Ֆեներբահչեն»   ։ Իսկ Ձմռանը բրազիլացի ֆուտբոլիստով սկսում են հետաքրքրվել անգլիական «Լիվերպուլը» և «Արսենալը», իտալական «Ֆիորենտիան» և Դորտմունդի «Բորուսիան»  ։ Մարտի 19-ին կայացած «ԲԿՄԱ»-ի դեմ խաղում Վելլիտոնը մրցակից թիմի պաշտպան Վասիլի Բերեզուցկու հետ բախման արդյունքում վնասվածք է ստանում  , ինչի պատճառով բաց է թողնում մրցաշրջանի մնացած մասը  ։
«Գրեմիո» և «Կորիտիբա»
2013 թվականի փետրվարի 6-ին Վելլիտոնը կնքելով մեկ տարի ժամկետ ունեցող վարձավճարային պայմանագիր դառնում է բրազիլական «Գրեմիոյի» ֆուտբոլիստը ։ Ֆուտբոլիստը Լիբերտադորեսի գավաթի խաղարկության շրջանակներում մասնակցում է 5 հանդիպման՝ ընդհանուր հաշվարկով անցկացնելով 60 րոպե   ։
2013 թվականի հուլիսին ֆուտբոլիստը տեղափոխվում է ակումբի երկրորդ թիմի կազմ։ Տեղափոխման պատճառն է դառնում ակումբի նախագահի որոշումը. «Մենք ուսումնասիրել ենք ֆուտբոլիստների ելույթները և կայացրել ենք այս որոշումը»։ Ակումբի նախագահը անհրաժեշտ է համարում հարձակվողի տեղափոխությունը։ Դրանից բացի նախագահի պատճառներից մեկը այն էր, որ Վելլիտոնը ակումբի կազմում ամենաշատ վարձատրվողն էր և նրա տեղափոխությունը լուծում էր ակումբի մի շարք ֆինանասական խնդիրներ ։
«Սան Պաուլո»
2013 թվականի օգոստոսի 23-ին հարձակվողը մինչև հունվար ժամկետով վարձավճարային պայմանագիր է կնքում և դառնում «Սան Պաուլո» ակումբի ֆուտբոլիստ  ։ Թիմի կազմում հանդես գալով մինչև ժամկետով նշված ժամանակահատվածը՝ ակումբի տնօրինությունը որոշում է չերկարաձգել Վելլիտոնի հետ ունեցած պայմանագրի ժամկետը    ։
«Մերսին Իդմանյուդրու»
2014 թվականի օգոստոսի 20-ին «Սպարտակը» և թուրքական «Մերսին Իդմանյուրդուն» համաձայնության են հասնում Վելլիտոնի տեղափոխության հարցում  ։ Տրանսֆերի համար «Սպարտակը» ստանում է 1 մլն եվրո։ 2014-2015 թվականների մրցաշրջանում Վելլիտոնին հաջողվում է հեղինակել 13 գոլ ։
2015-16 մրցաշրջանում Վելլիտոնը չնայած ակումբի անհաջող մեկնարկի՝ երկու իրար հաջորդող խաղերում դառնում է գոլի հեղինակ. հարձակվողը գոլերի հեղինակ է դառնում «Կայսերիսպորի» և «Գալաթասարայի» դեմ կայացած խաղերում։ Մրցաշրջանի միջնամասում բրազիլացին կրկնում է այդ հաջողությունը. այս անգամ նրա «զոհերն» են դառնում «Էսկիշեհիրսպորը» և «Ցայկուր Ռիզեսպորը» ։ Մրցաշրջանի վերջում Վելլիտոնը վնասվածք է ստանում, իսկ ակումբը դուրս է թռչում բարձրագույն դիվիզիոնից    ։
«Կայսերիսպոր»
2016 թվականի հուլիսի 1-ին Վելլիտոնը կնքելով երկու տարի ժամկետ ունեցող պայմանագիր դառնում է «Կայսերիսպորի» ֆուտբոլիստը ։